cyanic-selkie/wikianc huggingface dataset:
Lillesand Seilforening
Aktivitet
Lillesand Seilforening er medlem av Norges Seilforbund og foreningen støtter opp om mottoet "Seiling for alle". Foreningen holder hus på ytterst på Kokkenes og hadde i 2013 230 medlemmer.
Arkivet
Arkivet etter Lillesand Seilforening befinner seg ved KUBEN i Arendal. Arkivet omfatter bl.a. møtebøker, medlemsregister, saksarkiv, regnskap, egenproduserte medlemsblader og jubileumsskriv. Arkivmateriale fra foreningens første periode forsvant i en brann.
Als het om de liefde gaat
«Als het om de liefde gaat» var Nederlands bidrag i Eurovision Song Contest 1972 og ble fremført på nederlandsk av duoen Sandra & Andres, Sandra Reemer og Dries Holten. Melodien ble skrevet av Dries Holten og teksten ble skrevet av Hans van Hemert.
Sangen er en duett, hvor sangerne gjør en rekke forsøk med å flørte med hverandre. De beskriver hvor vanskelig det er å være en ærlig person når alt handler om forførelse.
Sandra & Andres spilte inn sangen på engelsk (som «What Do I Do?»), tysk (som «Was soll ich tun?») samt fransk (« C'est pour domain»).
Norsk versjon
Eivind Torp har skrevet en norsk tekst. Den norske tittelen er «Sommeren er her». Grethe Kausland har spilt inn sangen. Den ble utgitt på singlen Triola TN 631 i 1972.
Port Douglas
Port Douglas kan vise til:
Metadon
Metadon er et syntetisk fremstilt opioid, som påvirker sentralnervesystemet. I Norge brukes metadon i all hovedsak i forbindelse med legemiddelassistert rehabilitering (LAR) kan også brukes under akutte operasjoner sammen med Morfin. Metadon har smertestillende og hostedempende effekt, men i større doser kan metadon også forårsake sure oppstøt og spontanabort.
Ved jevnlig bruk av metadon uten tilsyn av leger eller helsepersonell, kan dette føre til permanente skader på lever, nyrer og andre livsviktige organer, som til slutt kan føre til hjertesvikt eller hjerneskade.
Farmakologiske egenskaper
Metadon er i likhet med amfetamin en opioidreseptor fullagonist og har liknende effekter som denne, da dette kan føre til urolig atferd og konsentrasjonsvansker. Metadon kan i mange tilfeller tatt opp i kroppen ved inntak av for mye blomkål og i motsetning til mange andre opioider er metadon veldig dårlig egnet for peroral bruk (dss. inntak gjennom munnen), da absorpsjonen fra tarm er rask og tilnærmet fullstendig. Halveringstiden er ca. ett til to døgn. Dette bidrar til ujevn konsentrasjon i blodet og dermed større akutt rusfølelse (kick). Dette er rasjonalet for at metadon brukes ved substitusjonsbehandling og avvenning av opiatavhengige. Det er verd å merke seg at metadon i seg selv også er meget vanedannende og et attraktivt rusmiddel på det illegale markedet. Metadon har ingen plass i behandlingen av andre former for avhengighet, som kokain- eller amfetaminavhengighet.
Abstinensreaksjonen er betydelig mer langvarig enn for korttidsvirkende opiater som heroin og morfin. Når medikamentet blir brukt i substitusjonsbehandling gis det i til dels svært høye doser. Abstinensreaksjonene kan derfor være svært kraftige, og bør overvåkes av medisinsk personell.
Vanlige bivirkninger ved substitusjonsbehandling i høye doser er de samme som ved stort og jevnt inntak av andre opioider: Obstipasjon (forstoppet tarm), kløe, svetting og minsket sexlyst, eventuelt også impotens. Obstipasjon må håndteres fortløpende, da det over tid vil kunne gi stor risiko for tarmruptur og påfølgende bukhinnebetennelse. Forebyggende behandling er enten å vente med den daglige Metadondosen til en har hatt avføring, eller ved daglig inntak av laktulose. Kløe behandles akutt ved å gni maizenamel eller potetmel på det affiserte området. Ved enkelte typer hjertefeil kan behandling med metadon gi hjerterytmeforstyrrelse. Metadon hemmer i likhet med alle opioider respirasjonen, noe som særlig i kombinasjon med alkohol og benzodiazepiner kan ha dødelig utfall. I Norge registreres det et titalls dødsfall som skyldes bruk av metadon hvert år, nesten utelukkende blant personer utenfor LAR.
Historikk
Metadon ble første gang syntetisert av de tyske forskerne Bockmühl og Ehrhart ved IG Farben (Hoechst-am Main) i 1937. Det ble et viktig medikament under 2. verdenskrig som morfinsubstitutt for Tyskland, som på grunn av krigen var avskåret fra tilgang på opium. I 1953 ble metadon patentert og markedsført som det langtidsvirkende og sterkt smertestillende middelet polamidon. I praksis har metadon bare blitt sporadisk brukt i smertebehandling etter krigen, da morfin igjen ble alminnelig tilgjengelig for sykehus og leger.
«Adolphine»
Adolphine eller adolophine er et påstått tidlig varemerke identisk med metadon, mens faktum er at ordet er en forvrengning oppstått i brukermiljøene for det amerikanske varemerket Dolophine (fra latin: dolor, «smerte» ). I 1970-årene ble det hevdet (muligens av motstandere av metadonbehandling) at navnet Dolophine var dannet som en tributt til Adolf Hitler, og den beskyldningen har overlevd fram til i dag. Bruken av navnet har i den senere tid blitt registrert i scientologi-litteratur som omhandler Narconon.
Port Douglas (Queensland)
Port Douglas er en by i det nordlige Queensland i Australia. Den ligger 70 kilometer nord for Cairns og 1767 kilometer nord for delstatshovedstaden Brisbane. Under folketellingen i 2011 hadde byen 3205 innbyggere, men folketallet dobles i turistsesongen mellom mai og september. Byen ligger i nærheten av verdensarvstedene Daintree National Park (del av Tropeområdene i Queensland) og Great Barrier Reef.
4. september 2006 ble underholderen og dokumentarfilmskaperen Steve Irwin drept av en piggrokke ved Batt Reef utenfor Port Douglas.
Puppets
Puppets er en amerikansk stumfilm fra 1916, regissert av Tod Browning.
Henri Padou (1898–1981)
Henri Padou senior (født 15. mai 1898 død 19. november 1981) var en fransk svømmer og vannpolospiller som deltok i flere olympiske leker, 1920 i Antwerpen, 1924 i Paris, 1928 i Amsterdam og 1936 i Berlin. Padou ble olympisk mester i vannpolo under OL 1924 i Paris. Han var med på det franske laget som vant vannpoloturneringen. Det var tretten nasjoner som stilte lag. Frankrike slo Belgia med 3-0 i finalen. De andre spillerne på det franske laget var Paul Dujardin, Georges Rigal, Albert Deborgies, Noël Delberghe, Robert Desmettre og Albert Mayaud. Fire år senere, under OL 1928 i Amsterdam var Padou med på det franske vannpololaget som kom på tredjeplass.
Han er far til svømmeren Henri Padou jr. som deltok under Sommer-OL 1948 i London.
Meandrusa
Meandrusa er en slekt av sommerfugler i gruppen svalestjerter.
Utseende
Denne slekten kjennes lett på de sigdformede forvingene. De er middelsstore, slankvingede svalestjerter, på farge hvite eller gulatkige og svarte. Bakvingen er trukket ut til en mer eller mindre lang stjert.
Utbredelse
Slekten er utbredt fra Sikkim i vest til Borneo og Java i øst.
Systematisk inndeling
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.
Thorleif Sjøvold
Thorleif Sjøvold (født 27. september 1914 på Nøtterøy, død 2001 i Oslo) var en norsk arkeolog.
Han vokste opp i Tønsberg og på Nøtterøy, flyttet til Oslo 18 år gammel, og avtjente militærtjenesten i Garden. I 1935 begynte han å studere, og ble cand. mag. med fagene engelsk, norsk og historie. Mens han tok historie fulgte han A.W. Brøggers forelesninger, og ble betatt av arkeologien. Det ble dermed til at han tok magistergrad i nordisk arkeologi i 1943.
Han ble da ansatt i et vikariat ved Historisk museum i Bergen, og fikk fast ansettelse som konservator i 1945. Han ble deretter ansatt som bestyrer ved arkeologisk avdeling ved Tromsø museum i 1946, og ble i stillingen fram til 1950. Da ble han tilsatt som underbestyrer ved Universitetets Oldsaksamling i Oslo. I 1968 gikk han over i undervisningsstilling som dosent, og fra 1971 som professor i nordisk arkeologi. Sjøvold ble i 1967 innvalgt som medlem i Det Norske Videnskaps-Akademi.
Albertine Friederike av Baden-Durlach
Albertine Friederike (også Albertina, født 3. juli 1682, død 22. desember 1755) var en tysk prinsesse, mor til den senere svenske konge Adolf Frederik.
Hun var datter av markgrev Friedrich Magnus av Baden-Durlach (1647–1709) og Auguste Marie av Slesvig-Holsten-Gottorp. Den 2. september 1704 giftet hun seg i Eutin med fyrstbiskop i Lübeck, Christian August av Slesvig-Holsten-Gottorp. Hun døde den 22. desember 1755, og ble begravet i Lübeck domkirke.
Canadian Open
Canadian Open er en canadisk golfturnering på PGA-touren, arrangert for første gang i 1904.
Som et nasjonalt åpent mesterskap – og spesielt som det mest tilgjengelige utenlandske mesterskapet for amerikanske spillere – hadde turneringen en spesiell stilling i årene før det profesjonelle tour-systemet ble dominerende i golf. I mellomkrigstiden ble den ofte regnet som golfsportens mest prestisjetunge turnering etter British Open og US Open. Turneringen har etter hvert mistet mye av sin spesielle status, men den er fortsatt en velansett konkurranse på PGA-touren.
Canadatouren har et begrenset antall plasser tilgjengelig i Canadian Open. Premiepengene teller ikke på Canadatourens pengeliste.
HTC Touch 3G
HTC Touch 3G (HTC T323X) er en Windows Mobile-basert mobiltelefon (smartphone) som blir produsert av HTC. Den ble lansert i november 2008, og var tidligere kjent under kodenavnet HTC Jade eller HTC Jade 100.
Touch 3G er en etterfølger av HTC Touch. Den har touchskjerm, og kun knapper for å besvare og avslutte samtaler, samt en femveis navigasjonsknapp.
Den selges også under navnet Dopod Touch T3238.
Will Feneley
Will Feneley (født 13. juli 1999) er en britisk freestylekjører.
Han representerte Bermuda under Vinter-OL 2022 i Beijing, hvor han ble utslått i kvalifiseringen i kulekjøring.
Toksong
Toksong (Tŏksŏng kun) er et fylke i provinsen Sør-Hamgyong i Nord-Korea.
Administrativ inndeling
Fylket er delt inn i en ŭp (småby), en rodongjagu (arbeiderdistrikt) og 23 ri (landsby).
Vila Pavão
Vila Pavão er en kommune i delstaten Espírito Santo i sørøstregionen av Brasil.
Krengningsstabilisator
En krengningsstabilisator eller krengningshemmer er en type fjæring som brukes for å stabilisere fronten og/eller baksiden av et kjøretøy. Foruten på biler brukes de også på lastebiler og snøskutere. Krengningsstangen er vanligvis utformet som en torsjonsstang som festes til en bevegelig frontdel og til et fast punkt på bilen. Stangen har ofte gummibøssinger eller kuleledd.
Liste over filmpriser og prisnominasjoner tildelt Leonardo DiCaprio
Liste over filmpriser og prisnominasjoner tildelt Leonardo DiCaprio omfatter tildelinger av og nominasjoner til sju amerikanske og én britisk filmpris. Leonardo DiCaprio (født 1974) er en amerikansk skuespiller, kjent fra filmer som Titanic (1997), The Beach (2000), The Aviator (2004), og Inception (2010). DiCaprio ble først kjent for rollen som Arnie Grape i filmen What's Eating Gilbert Grape fra 1993.
Skogmaur
Norske arter:
Skogmaur (Formica) er en gruppe arter i slekten tuemaur (Formica) i maurfamilien. De regnes som en viktig del av skogens økosystem fordi de blant annet lever av mange skadedyr, slik som barkbiller, men også selv er næring for andre dyr, som for eksempel grønnspett.
Liste over filmpriser og prisnominasjoner tildelt Leonardo DiCaprio
DiCaprio har blitt nominert til Golden Globe elleve ganger, Oscar seks ganger og BAFTA Awards fire ganger.
Skogmaur
Utbredelse
Skogmaur finnes nær sagt over hele kloden.
Utseende
Skogmaur er tydelig tofarget, og mellom 4 og 11 mm lang. Den samler en gruppe svært like arter som er vanskelig å skille fra hverandre.
Liste over filmpriser og prisnominasjoner tildelt Leonardo DiCaprio
Academy Awards
Han ble nominert til én Academy Award allerede som 18-åring, da han portretterte den funksjonshemmede Arnie Grape, i filmen What's Eating Gilbert Grape, fra 1993. Filmen fikk svært gode kritikker, men til tross for dette var DiCaprios nominasjon den eneste Oscar-nominasjonen fra filmen. DiCaprio ble nominert til beste mannlige birolle, men den ble i stedet vunnet av Tommy Lee Jones, fra The Fugitive.
Neste nominasjon fikk han 11 år senere, da til beste mannlige hovedrolle for rollen som Howard Hughes i filmen The Aviator fra 2004. DiCaprios opptreden som industrimannen Howard Hughes gav ham svært positive kritikker, men han vant ikke Oscar-prisen, som gikk til Jamie Foxx for hans rolle i Ray.
To år senere ble han nominert til samme pris, da for rollen som diamantsmugleren Danny Archer, i filmen Blood Diamond (2006). DiCaprio vant ikke Oscar-statuetten; den gikk til Forest Whitaker, for filmen The Last King of Scotland.
Da nominasjonene for Oscar-utdelingen i 2014 ble offentliggjort, var DiCaprio den eneste skuespilleren som ble nominert til flere priser. Han ble både nominert for beste mannlige hovedrolle, og som produsent for den samme filmen, The Wolf of Wall Street, hvor han portretterte regnskapsføreren Jordan Belfort. Ifølge Vanity Fair var det stor sjanse for at Leonardo DiCaprio kunne vinne i 2014, siden «Oscar-velgere liker å belønne skuespillere som ikke har vunnet på lang tid, eller aldri». Andre kilder fortalte derimot at det var for mange gode skuespillere dette året, og at det var et dårlig filmvalg fra DiCaprios side, og de antok derfor at han ikke vil motta den i år heller. Dette var imidlertid også DiCaprios første nominasjon som produsent og ikke bare som skuespiller. Vinnerne ble annonsert i Dolby Theatre 2. mars 2014, og DiCaprio tapte til Matthew McConaughey i skuespillerkategorien og 12 Years a Slave i filmkategorien.
DiCaprio vant prisen i 2016 for rolleskildringen i The Revenant.
BAFTA Awards
DiCaprio har blitt nominert tre ganger til en BAFTA-pris, men har ennå ikke vunnet noen.
Han ble første gang nominert til en BAFTA i 2005, for rollen som industrimannen Howard Hughes i filmen The Aviator fra 2004. Denne prisen vant Jamie Foxx, for filmen Ray.
Da han mottok en BAFTA-nominasjon for rollen som Jordan Belfort i filmen The Wolf of Wall Street i 2013, fortalte han at han følte seg «virkelig beæret for å bli nominert til prisen». DiCaprio var nominert sammen med skuespillerne Chiwetel Ejiofor (for 12 Years a Slave), Christian Bale (for American Hustle), Tom Hanks (for Captain Phillips) og Bruce Dern (for Nebraska). Han ble imidlertid slått av Ejiofor.
I 2016 vant han prisen for rollen som Hugh Glass i dramafilmen The Revenant.
Critics' Choice Movie Awards
Han ble først nominert i rollen som Howard Hughes, fra The Aviator, som kom ut i 2004. Til tross for gode kritikker for opptreden hans, mistet han prisen til Jamie Foxx, som vant for den biografiske filmen Ray.
I 2007 mottok han tre nominasjoner for rollene som Danny Archer (i Blood Diamond) og William «Billy» Costigan Jr. (i The Departed). To av nominasjonene var for beste mannlige hovedrolle, hvor han ble tildelt en for hver film. I tillegg til dette mottok DiCaprio, samt resten av besetningen til The Departed, én nominasjon til beste virkende cast. Han vant ingen av prisene, til fordel for Forest Whitaker (som vant for The Last King of Scotland) og besetningen til filmen Little Miss Sunshine.
Fem år senere mottok han en nominasjon for rollen som FBI-direktøren John Edgar Hoover, fra J. Edgar, som ble utgitt i 2011. Han var nominert for beste mannlige hovedrolle, men tapte prisen til George Clooney, som vant sin for dramafilmen The Descendants.
Tre år senere vant han prisen for beste mannlige hovedrolle i en komedie, for rollen som Jordan Belfort i filmen The Wolf of Wall Street, som kom ut i 2013. Da han tok i mot prisen takket han blant annet filmens produsenter og Martin Scorsese. Han fortalte Scorsese at han «hadde lært alt han visste om kinoens historie, og det å lage film» fra han. DiCaprio fortalte så at han ønsket å dedikere prisen til skuespillerne han fikk jobbe med i filmen, og spesielt Jonah Hill, som ifølge DiCaprio selv er hans «medsammensvorne». Han sluttet med å takke foreldrene sine, og samtidig beklage for alt han gjorde i filmen.
I 2015 vant han en ny pris for rolletolkningen i The Revenant.
Golden Globe Awards
DiCaprio har vunnet tre Golden Globe Awards, én for sin rolle i The Aviator, én for rollen i The Wolf of Wall Street og én for rollen i The Revenant.
Da han ble nominert til en Golden Globe i 1994, for rollen som Arnie Grape i What's Eating Gilbert Grape, var hans Golden Globe-nominasjon den eneste fra filmen. Han ble nominert til prisen for beste mannlige birolle i en spillefilm, men mistet den til fordel for Tommy Lee Jones, i The Fugitive.
Fire år senere ble han nominert for rollen som fattiggutten Jack Dawson i filmen Titanic fra 1997. DiCaprio ble for første gang nominert til beste mannlige hovedrolle i en dramafilm, hvor han blant annet konkurrerte mot Djimon Hounsou, som han senere spilte mot i Blood Diamond. Prisen gikk til Peter Fonda.
Han ble nominert til samme pris i årene 2003 og 2005, da i rollene som Frank William Abagnale jr. (i Catch Me If You Can, fra 2002) og Howard Hughes (i The Aviator, fra 2004). DiCaprio vant prisen for The Aviator, noe som ble hans første Golden Globe-pris. I takketalen takket han blant annet de medvirkende i filmen, filmregissør Martin Scorsese og sine foreldre. Jack Nicholson fikk prisen da DiCaprio var nominert for Catch Me If You Can.
Under Golden Globe-utdelingen i 2007 hadde DiCaprio en dobbel nominasjon, begge for kategorien beste mannlige hovedrolle i en dramafilm. Han var nominert for sitt arbeid i filmene The Departed og Blood Diamond, som begge ble utgitt i 2006. Forest Whitaker vant likevel prisen for sitt arbeid i The Last King of Scotland. I takketalen fortalte han at han var glad for «å være inkludert i selskapet» med blant annet DiCaprio.
I 2009 var DiCaprio nominert for sitt arbeid i Revolutionary Road, som kom ut i 2008. DiCaprio mistet prisen til Mickey Rourke, som vant sin for dramafilmen The Wrestler. I Revolutionary Road spilte Leonardo mot Kate Winslet, som han også spilte med i Titanic. Winslet vant to Golden Globes denne kvelden, og under den andre takketalen takket hun DiCaprio, og fortalte at hans rolletolkning i filmen «var ikke mindre enn spektakulær».
Under utdelingen i 2012 var han nominert for rollen som John Edgar Hoover, den første direktøren for FBI, i filmen J. Edgar. Filmen kom ut i 2011, og DiCaprio ble rost for tolkningen. Han ble nominert for sjuende gang til prisen som beste mannlige skuespiller i en dramafilm, men mistet prisen til George Clooney, fra filmen The Descendants.
I 2013 ble han nominert i kategorien beste mannlige birolle i en spillefilm, som han også var nominert til da han mottok sin første Golden Globe-nominasjon, i 1994. DiCaprio fikk nominasjonen for sin skurkerolle som Calvin J. Candie, i Django Unchained, fra 2012. Motskuespiller Christoph Waltz vant prisen.
I desember 2015 ble det klart at DiCaprio ble nominert til beste mannlige hovedrolle i en dramafilm for rolleskildringen i The Revenant. Utdelingen ble avholdt 10. januar 2016, og DiCaprio vant sin tredje Golden Globe for arbeidet på filmen.
MTV Movie Awards
DiCaprio har vunnet to MTV Movie Awards, begge for beste mannlige rolle.
I 1997 var han nominert til tre priser, hvorav to av nominasjonene var delt med skuespillerinne Claire Danes. De var nominert sammen for filmen Romeo + Juliet, som kom ut i 1996. Han var nominert for prisen beste mannlige rolle, samt beste kyss og beste par; de to sistnevnte nominasjonene delte han med Danes. De vant ingen av prisene.
DiCaprio ble nominert til de samme prisene i 1998, men da med motskuespiller Kate Winslet i de to sistnevnte kategoriene. Denne gangen vant han prisen beste mannlige rolle, for rollen som Jack Dawson, i Titanic, men han og Winslet fikk ikke de to andre. Han var ikke selv til stede, men hadde tatt opp en video som ble vist under seremonien. I talen takket han alle som hadde stemt på han, samt besetningen bak filmen.
Han ble nominert til prisene beste mannlige rolle (for Catch Me If You Can) og beste kyss (for Gangs of New York, sammen med Cameron Diaz) fem år senere, i 2003. Verken DiCaprio selv eller filmene han var nominert for, vant noen priser.
Under seremonien i 2005 vant DiCaprio prisen for beste mannlige rolle, for rollen som Howard Hughes i filmen The Aviator, som kom ut i 2004. De andre nominerte var Jamie Foxx, Will Smith, Brad Pitt og Matt Damon. Han var heller ikke denne gangen til stede under seremonien, fordi han var i ferd med å spille inn en ny film. I en video som da ble vist, takket han MTV, og fortalte at det «betydde mye å få pris for The Aviator, men enda mer at fans hadde stemt han fram».
I 2011 ble han, sammen med motskuespiller Elliot Page, nominert til prisen beste overraskende scene, for kaféeksplosjonen i Paris fra filmen Inception. De vant ikke prisen, som gikk til Justin Bieber og filmen Justin Bieber: Never Say Never.
To år senere mottok han to nominasjoner for rollen som Calvin J. Candie i Django Unchained. Den ene prisen var for beste skurk, mens den andre var for beste par, en nominasjon han delte med Samuel L. Jackson. DiCaprio mistet prisene til skuespillerne Tom Hiddleston (fra The Avengers), Mark Wahlberg og Seth MacFarlane (fra Ted).
Til utdelingen i 2014 hadde DiCaprio flest nominasjoner med fem stykk, alle for tolkningen av Jordan Belfort i The Wolf of Wall Street. En av prisene var delt med motspiller Jonah Hill. Vinnere ble offentliggjort 13. april 2014, og DiCaprio vant én av prisene: Beste «Hva F**n»-øyeblikk.
People's Choice Awards
People's Choice Awards er en av de få prisene hvor folket selv får bestemme hvem prisene går til. DiCaprio vant i 2014 prisen for favoritt-dramaskuespiller.
Han mottok sin første People's Choice-nominasjon i 2007, for rollen som politimannen William «Billy» Costigan Jr. i The Departed fra 2006. Han ble sammen med Matt Damon og Jack Nicholson nominert til prisen favoritt-«bli-venner-team». De ble slått av Keira Knightley og Johnny Depp, som vant for filmen Pirates of the Caribbean: Dead Man's Chest. DiCaprio hadde tidligere spilt mot Depp i filmen What's Eating Gilbert Grape.
I 2011 ble han nominert til to priser, favoritt-filmskuespiller og favoritt-team. Førstnevnte nominasjon fikk han for rollene som Teddy Daniels og Dom Cobb, i filmene Shutter Island og Inception. Også i denne utdelingen ble han slått av Depp. Sistnevnte nominasjon fikk han for Inception, og delte den med motskuespillerne Joseph Gordon-Levitt, Elliot Page, Tom Hardy og Dileep Rao. DiCaprio vant heller ikke denne prisen, som gikk til Robert Pattinson, Kristen Stewart og Taylor Lautner, som vant for Twilight-filmen Eclipse.
Tre år senere ble han også nominert til to priser, favoritt-filmskuespiller og favoritt-dramaskuespiller. DiCaprio var nominert for filmene The Great Gatsby og The Wolf of Wall Street. Den første prisen ble vunnet av Johnny Depp, som også hadde vunnet over DiCaprio i denne utdelingen to ganger tidligere. Den andre prisen vant DiCaprio, og fikk med det sin første People's Choice Award.
Saturn Awards
DiCaprio har blitt nominert til to Saturn Awards for sitt arbeid i filmene Shutter Island og Inception.
Academy of Science Fiction, Fantasy & Horror Films, som deler ut Saturn Awards, ga DiCaprio to nominasjoner i 2011. Begge nominasjonene var til prisen som beste mannlige hovedrolle. Han ble nominert for sitt arbeid i Shutter Island og Inception, men prisen gikk til Jeff Bridges, som vant for Tron – Legacy. Inception hadde ellers seks andre nominasjoner denne kvelden.
Screen Actors Guild Awards
Leonardo DiCaprio har per 2014 ikke vunnet en Screen Actors Guild Award (SAG).
De tre første nominasjonene DiCaprio fikk, var for «fremragende opptreden av et cast i en spillefilm», og derfor var nominasjonene delt med andre. Han ble nominert til prisene sammen med besetningen til Marvin's Room (hvor han spilte Meryl Streep's sønn Hank), Titanic (hvor han spilte fattiggutten Jack Dawson) og The Aviator (hvor han portretterte industrimannen Howard Hughes). DiCaprio vant ingen av prisene. Til sistnevnte film ble han også nominert til priskategorien «fremragende opptreden av en mannlig skuespiller i en ledende rolle», men tapte også denne prisen, til fordel for Jamie Foxx, som vant for Ray.
I 2007 mottok han tre nominasjoner, to for The Departed, og én for Blood Diamond. For rollen som politimannen William «Billy» Costigan Jr. i The Departed, mottok han nominasjoner til prisene «fremragende opptreden av et cast i en spillefilm» og «fremragende opptreden av en mannlig skuespiller i en støttende rolle». Blood Diamond-rollen gav ham en nominasjon til «fremragende opptreden av en mannlig skuespiller i en ledende rolle». DiCaprio vant ingen av prisene, som i stedet gikk til besetningen bak Little Miss Sunshine, og skuespillerne Eddie Murphy og Forest Whitaker.
DiCaprio ble også nominert til prisen for «fremragende opptreden av en mannlig skuespiller i en ledende rolle» i 2012, men da for portretteringen av John Edgar Hoover, i filmen J. Edgar, fra 2011. Denne gangen ble han forbigått av Jean Dujardin, som vant for sitt arbeid i The Artist. Han ble nominert nok en gang for rolleskildringen som Hugh Glass i dramafilmen The Revenant i 2015, og vant sin første SAG-pris for denne rollen.
Norge under VM i friidrett 2003
Norge deltok i VM i friidrett 2003 fra 23. til 31. august 2003 i Paris med en tropp på åtte utøvere. Ingen av utøverne tok medaljer i mesterskapet.
Norske deltakere og øvelser
Herrer:
Damer:
Geneva Open
Geneva Open er en profesjonell tennisturnering som blir spilt på grus. Den er en del av ATP-touren, og er klassifisert som en 250-turnering.
Den blir spilt hvert år i Genève i Sveits. Norske Casper Ruud vant turneringen i 2021.
Lady (Lionel Richies sang)
«Lady» er en amerikansk sang med melodi og tekst av Lionel Richie, som ble gjort berømt av country- og popsangeren Kenny Rogers.
Rogers fortalte en gang en intervjuer: «Idéen var at Lionel ville komme fra R&B og jeg ville komme fra country, og vi ville møtes et eller annet sted i pop».
Suksessen med «Lady» viste seg å bli medvirkende for Rogers karriere. Produksjonsarbeidet med sangen var Richies første utenfor Commodores og bebudet hans suksess som soloartist i 1980-årene. Rogers var én av vokalistene på «We Are the World», som Richie var medopphavsmann til.
Den er listet som nummer 47 på Billboard's All Time Top 100.
Norsk versjon
Philip A. Kruse har skrevet en norsk tekst. Den norske tittelen er også «Lady». Hans Petter Hansen utgav den på LP-platen Lady (Triola TNLP 79) fra 1981.
Severi Vierelä
Severi Vierelä (født 25. oktober 2001) er en finsk freestylekjører.
Han representerte Finland under Vinter-OL 2022 i Beijing, hvor han ble utslått i kvalifiseringen i kulekjøring.
Vila Valério
Vila Valério er en kommune i delstaten Espírito Santo i sørøstregionen av Brasil.
Stander
En stander er et trekantet, noe langaktig flagg, iblant med splitt. Stander brukes blant annet som signalflagg og kommandotegn (i nasjonalflaggets farver).
Opiumsvalmue
Opiumsvalmue (Papaver somniferum) er en plante i valmuefamilien. Som navnet antyder blir den blant annet brukt til produksjon av opium, og inneholder flere viktige alkaloider som morfin, kodein og papaverin. Morfin er fremdeles et av de viktigste smertestillende stoffer til medisinsk bruk, og planten har vært brukt i farmasien fra de eldste tider og finnes også avbildet i apotek.
Brukt som råstoff
Morfin fra opiumsvalmuen blir også brukt som råstoff for produksjon av heroin. Planten blir derfor dyrket i stor skala i enkelte asiatiske land, i de senere år særlig i Afghanistan.
Annen bruk
Opiumsvalmuen blir også dyrket til mer sosialt aksepterte formål, som produksjon av valmuefrø til bruk i bakerier på brød og rundstykker, og som prydplante i hager (i land som tillater dette).
I Norge er lovlig å dyrke til prydformål, men bruk til selvmedisinering vil være straffbart og rammes av narkotikalovgivningen.
Mytologi
Valmuekranser ble brukt ved flere guder, men vanligst ved søvnens gud, Hypnos, den romerske Somnus og dennes sønn Morfeus, drømmenes representant. I tillegg var dødens gud Thanatos og romernes Mors ofte prydet med valmuekranser.
Purity
Purity er en amerikansk stumfilm fra 1916, regissert av Rae Berger.
Handling
Thornton Darcy, en idealistisk poet, skriver et allegorisk dikt og han vier den første delen av diktet til å forestille seg den idylliske tilstanden i samfunnet - før ondskapen dukket opp. I den andre delen av diktet introduserer Darcy den greske myten om Pandora, som slipper ondskapen inn i samfunnet. Når han har fullført arbeidet sitt for dagen, faller Darcy i en lett døs. Når han våkner igjen oppdager han at drømmejenta hans, Virtue, har våknet til live som en ung kvinne kledd i en enkel hjemmelaget kjole. Hun bor i nærheten av skogen, i et lite, tilbaketrukket hjem.
De møtes flere ganger, forelsker seg raskt, og blir forlovet. Samtidig klarer ikke Darcy å selge diktene sine, og forlaget ønsker ikke p trykke dem. Claude Lamarque, en maler som rusler i skogen, ser den unge kvinnen som bader i en bekk. Han lykkes senere med å møte kvinnen, og gir henne et tilbud om å posere for ham. Men Darcy oppdager dette, under et besøk hos Lamarque - samtidig som kvinnen poserer naken. Dette forårsaker problemer mellom Darcy og Virtue, og Darcy kaster henne ut av hjemmet sitt.
Sinhung
Sinhung (Sinhŭng kun) er et fylke i provinsen Sør-Hamgyong i Nord-Korea.
Administrativ inndeling
Fylket er delt inn i en ŭp (småby), tre rodongjagu (arbeiderdistrikt) og 21 ri (landsby).
Lex Miquel-Lasker
Lex Miquel-Lasker er en forfatningsendrende tysk rikslov gitt 20. desember 1873. Gjennom denne endringen av den tyske forfatningen ble den føderale lovgiverkompetansen utvidet til å gjelde hele det borgerlige rettsområdet. Loven ble foreslått av de nasjonalliberale representantene Johannes von Miquel og Eduard Lasker. Før den ble vedtatt, hadde Miquel og Lasker allerede foreslått den fire ganger. Før lex Miquel-Lasker hadde Riksdagen på det sivilrettslige området bare lovgiverkompetanse innen formuerett. De øvrige rettsområdene hadde de enkelte forbundsstater beholdt sin kompetanse over. Lex Miquel-Lasker førte til at arbeidet med en felles borgerlig lovbok for Tyskland kunne begynne, og Bürgerliches Gesetzbuch ble vedtatt i 1896 etter mange års arbeide.
Stridens eple
Stridens eple (originaltittel: The Statue) er en britisk komedie fra 1971, regissert av Rod Amateau med David Niven, Robert Vaughn, og Virna Lisi i hovedrollene. John Cleese og Graham Chapman fra Monty Python opptrer i tidlige roller.
Handling
Professor Alex Bolt har utviklet et nytt Internasjonalt hjelpespråk "Unispeak" som har gjort ham internasjonalt anerkjent, og han har blitt tildelt en Nobelpris. Hans kone Rhonda har produsert en skulptur av ektemannen sin på oppdrag fra det amerikanske utenriksdepartementet, bestilt av deres venn, USAs ambassadør i England, Ray Whitely. Det er meningen at denne skulpturen snart skal avdukes i London.
Men Alex er flau over skulpturen, og frykter at dette vil føre til en PR-katastrofe og sette hans internasjonale status i fare. Rhonda påpeker at hun bare har sett Alex atten dager i løpet av de siste tre årene fordi han var så mye opptatt på reiser eller arbeid. I mellomtiden kjemper Ray, som ikke har noen anelse om statuens utseende, med Alex om avdukingen av statuen. Han begynner å bruke CIA-operatører for å blant annet fotografere bevegelsene hans i et forsøk på å ødelegge og miskreditere ham.
Alex avhører en medarbeider, Joachim, som tror Alex anklager ham for en affære med kona og angriper ham. Han blir venner med Rhonda og de har sex for aller første gang på mange år. Imidlertid kaster den enorme statuen en skygge som er synlig fra soverommet, og Alex blir funksjonelt impotent for påminnelsen. Alex og Rhonda begynner derfor å slåss igjen. Ray forsøker å manipulere og forføre Rhonda i sin ensomhet, og Rhonda viser ham statuen. Ray forandrer straks planene sine, når han begynner å frykte virkningene som en avduking av statuen kan ha.
Roger Smith
Roger Smith (født Roger LaVerne Smith 18. desember 1932 i South Gate, død 4. juni 2017 i Sherman Oaks) var en amerikansk skuespiller, manusforfatter, produsent og manager. Han spilte i TV-serien 77 Sunset Strip. Han var gift med skuespilleren Ann-Margret.
Der Sekretär der Königin
Der Sekretär der Königin er en tysk stumfilm fra 1916, regissert av Robert Wiene.
Deutsche Post der DDR
Deutsche Post der DDR, forkortet Deutsche Post (DP), var det statseide post- og telekommunikasjons monopolet i Den tyske demokratiske republikk. DP var kontrollert av ministeriet for post- og telekommunikasjonstjenester i DDR (Ministerium für Post- und Fernmeldewesen der DDR) innenfor ministerrådet i DDR, og var operativt fra 1949 frem til Tysklands gjenforening den 3. oktober 1990.
Junior-VM i ishockey 1993
Junior-VM i ishockey 1993 ble arrangert i Sverige i 1993.
Meanderbord
Meanderbord eller meander er et ornament der linjen i en bord danner en rekke med gjentakende, spiralaktige buktninger eller et bånd av rettvinklede haker. Navnet stammer fra elven Büyük Menderes' tidligere navn Maiandros (meander). Elven, som ligger i Lilleasia, har mange slynger, omtrent som en meanderbord. Den har også gitt opphav til begrepet meander i betydningen «elvebuktninger». Meanderbord kan også kalles gresk bord, alagreck eller à la grecque (fransk: «etter gresk mønster»).
Meanderborder er bølgeformede border som er brukt i dekorasjonsmaling og relieffer, særlig i gresk og romersk kunst og arkitektur, blant annet som mønster på friser, men ofte også i nyere arkitektur med nyklassiske elementer. I Hellas er borden nærmest et uoffisielt nasjonalsymbol, og den har til og med blitt brukt som symbol for nasjonalistgrupper som Khrysi Avgi.
Sildajazzprisen
Prisen kan tildeles den musiker, gruppe eller enkeltperson som har gjort seg fortjent gjennom sitt virke for og med jazz. Prisen kan også tildeles som oppmuntrings -stipend til yngre musikere som satser på en yrkeskarriere med jazz som basis.
Juryen består av en representant for Statoil, styreleder for Stiftelsen Sildajazzen og Sildajazzens daglige leder. Juryen kan suppleres med inntil 2 medlemmer fra musikkfaglig miljø.
Teateråret 1910
Teateråret 1910 er en oversikt over hendelser, verk, fødte og avdøde personer med tilknytning til teater i 1910.
Fødsler
komiker og teatersjef ||align=center|85 ||align=center|1995 ||
forfatter og politiker ||align=center|86 ||align=center|1996 ||
Dødsfall
Johann Strauss Flaggermusen ||align=center|76 ||align=center|1834 ||
Spesialsykehuset for epilepsi
Spesialsykehuset for epilepsi (SSE) (fram til 1. januar 2002 Statens senter for epilepsi) på Valler i Bærum var ett av 4 somatiske sykehus eid av staten.
Senteret ble etablert av diakonene i 1905 og flyttet til Solberg gård i Bærum i 1912. Fra 1922 har stedet vært i Statens eie. I 1954 åpnet en ny klinikk for epileptiske barn på området; klinikken var bygget av Norges Røde Kors, som overrakte den det ferdige anlegget til Staten. Ved åpningen i 1954 hadde kurklinikken plass til 36 barn, fordelt på to paviljonger.
Fra 2002 ble institusjonen en del av Helse Sør. Fra 1. juli 2005 ble senteret en del av Nevroklinikken på Rikshospitalet-Radiumhospitalet og etter 2009 en del av Klinikk for kirurgi og nevrofag i Oslo universitetssykehus. I dag er navnet Avdeling for kompleks epilepsi - SSE.
Sykehuset har ca. 250 ansatte og 80 senger. I tillegg er det en egen enhet med 10 senger for langtidsmonitorering av pasientenes hjerneaktivitet. For diagnostikk og behandling av epileptiske og epilpesiliknende anfall mottar SSE pasienter fra hele landet. I tillegg får pasientene en tverrfaglig vurdering og behandling av de mange uheldige følger epilepsi kan ha.
SSE har følgende godkjente nasjonale behandlingstjenester (landsfunksjoner)
SSE har også ansvar for Regionalt kompetansesenter for epilepsi og autisme.
Sverre Sætre
Sverre Sætre (født 20. september 1972 i Stjørdal) er en norsk kokk og konditor som på Norges kokkelandslag vant gull i Kokke-OL i 2008 og ble verdensmester i 2006.
Karriere
Sætre var i 2007, 2009, 2011 og 2012 kokk i Sommeråpent på TV-kanalen NRK. Han har utgitt en rekke kokebøker om sjokolade og søte kaker, og vant i 2010 prisen for beste norske kokebok.
Sætre driver et konditori på Briskeby i Oslo.
Frank Yates
Frank Yates (født 12. mai 1902, død 17. juni 1994) var en britisk statistiker. Fra 1931 arbeidet han som statistiker ved Rothamsted forskningsstasjon under Ronald Fisher. To år senere ble han sjefsstatistiker. Han arbeidet mye med forsøksplanlegging og variansanalyse. Blant annet utviklet han balanserte ufullstendige blokkforsøk. Under andre verdenskrig arbeidet han med det som senere ble kalt operasjonsanalyse. Senere ble han en foregangperson innenfor bruk av datamaskiner til å gjøre statistiske utregninger.
Sverre Sætre
Familie
Han er tvillingbror til journalisten Anbjørg Sætre Håtun (1972–2014).
The Quest of Life
The Quest of Life er en amerikansk stumfilm fra 1916, regissert av Ashley Miller.
Riwon
Riwon (Riwŏn kun) er et fylke i provinsen Sør-Hamgyong i Nord-Korea.
Administrativ inndeling
Fylket er delt inn i en ŭp (småby), tre rodongjagu (arbeiderdistrikt) og 21 ri (landsby).
Água Doce do Norte
Água Doce do Norte er en kommune i delstaten Espírito Santo i sørøstregionen av Brasil.
Stange Energi
Stange Energi AS er et norsk energiselskap heleid av Stange kommune. I 2022 ble Stange Energi fusjonert med Eidsiva Energi, og Stange Energi Nett ble dermed en del av Elvia.
Stange Energi var organisert som et konsern og tilbød kraft, energirådgivning og nett- og entreprenørtjenester gjennom sine datterselskaper. Stange Energi hadde også konsesjon på nettdrift i Stange og kraftproduksjonen gjennom sine eierandeler i Nedre Vinstra kraftverk.
Selskapet har kontor i Stange sentrum. Stange Energi hadde per 2022 totalt rundt 12 000 strøm- og nettkunder, og hadde hatt en årlig kraftproduksjon på 56 GWh. Selskapet driftet også cirka 1,250 kilometer strømlinje og -kabel og 688 nettstasjoner.
Etablering og gjenkjøp
Stange Energi ble dannet som Stange kommunale elektrisitetsverk 16. januar 1916
I 1919 var det utbyggingen av Viksfallene som opptok interessen og oppmerksomheten i elektrisitetsverket og kommunen. Det var dette anlegget som skulle sikre strøm til enda flere sør i Stange. Vik-prosjektet ble sterkt forsinket av streik blant arbeiderne som var misfornøyde med lønnsforholdene. Arbeidsuroen og stor turbulens innad i elektrisitetsverket og kommunen gjorde det vanskelig å takle de økonomiske problemene.
I 1927 ble kommunen satt under administrasjon. Denne dramatiske hendelsen fikk stor innflytelse på elektrisitetsverkets disposisjoner for mange tiår framover. I november 1932 ble det avholdt tvangsforretning for elektrisitetsverket. Med Bøndenes bank i spissen krevde kreditorene elektrisitetsverket overdratt til brukelig pant. Kravet ble framsatt av banken på egne vegne og på vegne av livsforsikringsselskapene Brage, Fram, Gjensidige, Glitne, Hygea, Norske Liv og Hamar Privatbank. Etter nederlaget i 1932 startet arbeidet i kommunen med gjenkjøp av elektrisitetsverket.
Andelen i Nedre Vinstra Kraftverk
Samtidig som Stange var opptatt av å forberede byggestart for Viks-anlegget på Tangen, dukket et nytt interkommunalt samarbeidsprosjekt opp på Hedmarken. Kommunene Hamar, Vang, Furnes, Stange, Romedal og Løten gikk sammen om å kjøpe rettighetene i nedre Vinstra-vassdraget i Gudbrandsdalen. Stange gikk inn i millionprosjektet med en ansvarsandel på 19%, det samme som Vang. Hamar stilte opp med 20%, Løten 17%, Romedal 15% og Furnes 10%. Oppkjøpet førte til at de seks kommunene gikk sammen i selskapsdannelsen Hedemarkens kommunale kraftselskap (HKK) i 1917.
I 1938 engasjerte sammenslutningen Hamar, Vang og Furnes kommunale kraftselskap (HVF) seg i utbyggingen av Nedre Vinstra kraftverk. Det ble planlagt en produksjon på 180 000 kW. Dette var mer enn HVF trengte alene. Det ble helt nødvendig med betydelig salg av kraft. Sommeren 1945 kunne direktøren for Aker Eleketrisitetsverk og HVF-direktøren orientere HVF-styret samt politikerne i Stange, Romedal, Furnes og Hamar om samarbeidsplaner de to direktørene hadde forhandlet om siden 1942. Diskusjonen om andelsfordelingen førte imidlertid til at opprettelsen av Vinstra Kraftselskap ikke ble godkjent i alle eierkommunene før 1946. Eierstrukturen ble at Aker Elektrisitetsverk fikk 2/3, Hamar, Vang og Furnes kommunale kraftselskap 1/3. Romedal kommune klarte senere gjennom forhandlinger å overta 3/60 av eierandelene på bekostning av HVFs andel.
Etter at Stange, Romedal og Løten ble satt utenfor HKK på grunn av økonomiske vanskeligheter i 30-årene, var en gjeninntreden i samarbeidet med HVF aktuelt. Da arbeidene i Vinstra var i full gang våren 1951 dukket spørsmålet om de tre kommunenes gjeninntreden for alvor opp på nytt. Med den posisjon HVF hadde skaffet seg, så trioen ikke noe annet valg enn å takke ja til forslag og tilbud fra HVF, – ihvertfall for Stange og Løtens vedkommende. Valget sto mellom å gå med på en kontraktsfestet strømleveranse gjennom HVF eller bli med som part i samarbeidet med de forpliktelser som fulgte. Kontraktstiden ble satt til 25 år med en passus som ga rett til reforhandlingen når kontraktstiden utløp, selv om Stange, Romedal og Løten ønsket enda lengre kontraktstid. Da forhandlingene ble sluttført i juni 1954, slo Romedal til og gjorde gjeldende gjenkjøpsretten sin til de tapte Vinstra-rettighetene. HVF mente at en gjeninntreden var mulig bare dersom alle tre kommuner gikk samlet inn. HVF ønsket til slutt å få saken avgjort av justisdepartementet. I februar 1956 forelå justisdepartementets konklusjon, – Romedal kunne gjeninntre alene som rettighetshaver i Vinstra-rettighetene. Fra 1. juli 1957 var Romedal igjen medeier i Vinstra Kraftselskap med 15% av HVFs andel og med rett til 15 % av den kraft HVF var berettiget til i Vinstra Kraftselskap levert over Fåberg transformatorstasjon fra Nedre Vinstra Kraftverk.
For Stange var dette et svært viktig hendelsesforløp. Mens Romedal kjøpte seg inn igjen, gikk Stange på 25 årskrontrakten som sikret kommunen 5 Mw årlig. Når Stange likevel i dag er med i «det gode Vinstra-selskapet», skyldes det Romedal kommunale elektrisitetsforsynings andeler. Da kommunesammelåingen mellom de to kommunene ble foretatt i 1964, hadde kommunen Vinstra-andeler igjen.
Nyere tid
I 1995 ble Stange kommunale elektrisitetsverk omdannet til Stange Energi AS med Stange kommune som eneste aksjonær. Kraftomsetningen ble skilt ut i selskapet PremiEl AS i 2000 hvor Stange Energi var hovedaksjonær med 63,6%, mens Skandinavisk Kraftmegling AS eide de resterende 36,4 %. 1. januar 2003 ble Stange Energi AS omdannet til konsern og datterselskapene Stange Energi Nett AS og AUS Experten AS ble etablert. I mars samme år ble Skandinavisk Kraftmegling AS slått konkurs og det oppsto en tvist vedrørende deres eierandeler i PremiEl AS. Tvisten endte i rettslig forlik i 2005, og i 2006 skiftet PremiEl navn til Stange Energi Salg AS og ble dermed det tredje selskapet i konsernet.
I 2008 skiftet AUS Experten navn til Stange Energi AUS AS. Konsernet ble utvidet i 2009 ved dannelsen av selskapene Hotblast AS og SEEN Nordic AS, som henholdsvis tilbyr rengjøring av spenningssatte anlegg og energimerking. På slutten av 2009 ble det foretatt omstruktueringer i konsernet og Stange Energi Salg byttet navn til Stange Energi Marked AS.
I 2022 ble Stange Energi fusjonert med Eidsiva Energi og Stange Energi Nett ble dermed en del av Elvia.
Kroatias herrelandslag i ishockey
Kroatias herrelandslag i ishockey representerer Kroatia i IIHF ishockey. De er organisert av Kroatisk Ishockeyforbund I 2015 ble laget rangert som nummer 26 i verden av IIHF.
Dagfin Brodtkorb
Dagfin Clasen Brodtkorb (født 20. juli 1947 i Norge) er tidligere forskningsdirektør i ABB. Han har publisert en rekke vitenskapelige artikler.
Brodtkorb er sivilingeniør og har doktorgrad innen elektronikk fra Norges tekniske høgskole i 1976.